**Mark Flood** (s. 29. syyskuuta 1984 Charlottetown, Prinssi Edwardin saari, Kanada) on kanadalainen jääkiekkopuolustaja, joka pelaa Ranskan pääsarja Ligue Magnus-joukkue Dragons de Rouenissa. Hän on pelannut urallaan aiemmin myös yhteensä 39 NHL-ottelua New York Islandersissa ja Winnipeg Jetsissa. Elite Prospects -sivuston Erik K. Pirin vuonna 2013 tekemän analyysin mukaan Flood on kiekollinen puolustaja, joka tykkää laukoa ja on käyttökelpoinen ylivoimalla. Hänellä on kuitenkin kehitettävää oman puolustuspään pelaamisessa.

Ura
---

### Seuraura

#### Juniorivuodet ja NHL-tulokassopimus Blue Jacketsiin

Flood aloitti jääkiekkoilun 5-vuotiaana. Hänen kasvattajaseuransa on Sherwood Parkdale MHA. Flood pelasi kaudella 2000–2001 kotikaupungissaan mm. MJAHL-junioriliigan Charlottetown Abbiesissa, kunnes Peterborough Petes varasi hänet 101. pelaajana OHL:n varaustilaisuudessa 2001. Flood siirtyi joukkueeseen kaudeksi 2000–2001. Hänen tulokaskautensa liigassa toi runkosarjassa viisi tehopistettä. Kaudella 2001–2002 Flood teki OHL:n runkosarjassa 29 tehopistettä.

Montréal Canadiens varasi Floodin kuudennella kierroksella 188. pelaajana NHL:n varaustilaisuudessa 2003. Kaudella 2003–2004 hän oli Peterborough Petesin OHL-joukkueen tehokkain puolustaja tehoilla 15+29=44, joilla Flood sijoittui koko liigan puolustajien pistepörssissä yhdeksänneksi. Kaudella 2004–2005 hän toimi joukkueen kapteenina. Flood valittiin kauden päätteeksi OHL:n kolmanteen tähdistökentälliseen.

Flood ei tehnyt NHL-varauksensa jälkeen kahden vuoden aikana missään vaiheessa tulokassopimusta hänet varanneen Montréal Canadiensin kanssa, joten Floodista tuli 28. heinäkuuta 2005 vapaa agentti. Elokuussa hän teki kolmivuotisen tulokassopimus toisen NHL-seuran, Columbus Blue Jacketsin kanssa. Flood pelasi kauden 2005–2006 suurimmaksi osaksi ECHL-joukkue Dayton Bombersissa, jossa tulokaskausi toi 50 runkosarjaottelussa tehot 11+14=25. Hän oli joukkueen eniten maaleja tehnyt puolustaja. Flood pelasi kauden aikana myös yhdeksän ottelua AHL-joukkue Syracuse Crunchissa.

Kauden 2006–2007 Flood aloitti Blue Jacketsin farmijoukkue Syracuse Crunchissa, AHL:ssä, kunnes 26. marraskuuta 2006 Blue Jackets kauppasi hänet Carolina Hurricanesiin vaihdossa puolustaja Derrick Walseriin. Flood pelasi loppukauden AHL-joukkue Albany River Ratsissa. Kaikkiaan hänen varsinainen tulokaskautensa liigassa toi yhteensä 44 runkosarjaottelussa tehot 4+8=12. Myös kauden 2007–2008 Flood pelasi kokonaan River Ratsissa, jonka eniten maaleja tehnyt puolustaja hän oli kymmenellä osumallaan. Heinäkuussa 2008 Flood teki vuoden mittaisen, kaksisuuntaisen ja 500 000 dollarin arvoisen jatkosopimuksen Hurricanesin kanssa. Myös kauden 2008–2009 hän pelasi kokonaan River Ratsissa, jonka eniten maaleja tehnyt puolustaja Flood oli kuudella osumallaan Brett Carsonin kanssa.

#### NHL-ottelut

6. heinäkuuta 2009 Flood teki vapaana agenttina vuoden mittaisen ja kaksisuuntaisen sopimuksen New York Islandersin kanssa. Hänen harjoitusleirinsä päättyi alavartalovammaan, jonka vuoksi Floodilta jäi väliin kauden 2009–2010 seitsemän ensimmäistä runkosarjaottelua. Kuntouduttuaan Islanders lähetti hänet AHL-joukkue Bridgeport Sound Tigersiin. Flood oli joukkueen tehokkain puolustaja tehoilla 10+23=33. Maaliskuussa 2010 Islanders nosti hänet NHL-vahvuuteensa, kun Dustin Kohn kärsi aivotärähdyksestä. Flood pelasi ensimmäisen NHL-ottelunsa runkosarjan yhdeksänneksi viimeisellä kierroksella 25. maaliskuuta Calgary Flamesia vastaan. Hän sai ottelussa jääaikaa 10.49 minuuttia ja keräsi teholukeman –2. Flood pelasi NHL:ssä kauden aikana kuusi ottelua tehden yhden syöttöpisteen.

Lokakuussa 2010 Flood teki vapaana agenttina vuoden mittaisen AHL-opimuksen Manitoba Moosen kanssa vuoden sopimuksen. Hän oli kaudella 2010–2011 joukkueen tehokkain puolustaja, toiseksi paras syöttäjä ja kolmanneksi paras pistemies tehoilla 11+29=40. 3. heinäkuuta Flood teki vuoden mittaisen ja kaksisuuntaisen NHL-sopimuksen Winnipeg Jetsin kanssa. Hänet lähetettiin syksyn harjoitusleirin päätteeksi farmijoukkue St. John’s IceCapsiin, jonka varakapteenina Flood toimi. Marraskuussa 2011 hänet nostettiin Jetsin NHL-joukkueen vahvuuteen. Flood pelasi siellä lopulta suurimman osan kaudesta 2011–2012, joka toi 33 runkosarjaottelussa tehot 3+4=4. Hän teki NHL-uransa avausmaalin 5. marraskuuta 2011 New Jersey Devilsia vastaan. Flood sai ottelussa myös syöttöpisteen Jim Slaterin tekemään maaliin. Kaudeksi 2012–2013 hän siirtyi pelaamaan KHL-joukkue Lokomotiv Jaroslavliin, joka palasi liigaan yhden kauden tauon jälkeen, kun koko seuran edellinen joukkue menehtyi lento-onnettomuudessa ennen kauden 2011–2012 avausottelua.

#### Paluu AHL:n kautta Eurooppaan

Heinäkuussa 2013 Flood teki vuoden mittaisen, kaksisuuntaisen ja 550 000 dollarin arvoisen NHL-sopimuksen Carolina Hurricanesin kanssa. Hän pelasi kauden 2013–2014 kokonaan AHL-joukkue Charlotte Checkersin vahvuudessa. Flood oli joukkueen tehokkain puolustaja tehoilla 13+18=31. Kaudeksi 2014–2015 hän palasi KHL:ään ja siirtyi kaksivuotisella sopimuksella kroatialaisjoukkue Medveščak Zagrebiin. Flood oli joukkueen tehokkain puolustaja tehoilla 8+15=23. Hänet valittiin 30. marraskuuta 2014 liigan viikon puolustajaksi. Flood edusti Medveščakia kauden aikana myös Spengler Cupissa. Kaudeksi 2015–2016 hänen KHL-joukkueensa vaihtui Lada Toljattiin. Kaudeksi 2016–2017 Flood siirtyi vuoden mittaisella sopimuksella monikansallisen Erste Bank Eishockey Ligan itävaltalaisjoukkue EC Salzburgiin.

Lokakuussa 2017 Flood teki ammattilaistry-out -sopimuksen hänen aiemman seuransa, AHL-joukkue Manitoba Moosen kanssa. Hän pelasi joukkueessa yhden runkosarjaottelun, mutta Floodin koejakso ei kuitenkaan tuottanut jatkosopimusta. Marraskuussa hän siirtyi toistaiseksi voimassa olevalla try-out -sopimuksella SM-liigajoukkue Tampereen Ilvekseen. Joulukuussa Flood teki joukkueen kanssa loppukauden 2017–2018 kattavan jatkosopimuksen. Maaliskuussa 2018 hän teki Ilveksen kanssa vuoden mittaisen jatkosopimuksen.

Kaudeksi 2019–2020 Flood palasi EBEL:ään ja siirtyi vuoden mittaisella sopimuksella itävaltalaisen Vienna Capitalsin riveihin.

### Maajoukkueura

Flood edusti Kanadan A-maajoukkuetta Spengler Cupissa vuonna 2016, jolloin joukkue voitti turnauksen.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2000–2001 | Charlottetown Abbies | MJAHL | 11 | 0 | 2 | 2 | 2 | – | – | – | – | – |
| 2001–2002 | Peterborough Petes | OHL | 57 | 1 | 4 | 5 | 21 | 6 | 0 | 0 | 0 | 2 |
| 2002–2003 | Peterborough Petes | OHL | 68 | 5 | 24 | 29 | 18 | 7 | 1 | 2 | 3 | 0 |
| 2003–2004 | Peterborough Petes | OHL | 68 | 15 | 29 | 44 | 30 | – | – | – | – | – |
| 2004–2005 | Peterborough Petes | OHL | 60 | 4 | 38 | 42 | 14 | 14 | 2 | 7 | 9 | 0 |
| 2005–2006 | Syracuse Crunch | AHL | 9 | 1 | 1 | 2 | 2 | – | – | – | – | – |
|  | Dayton Bombers | ECHL | 50 | 11 | 14 | 25 | 20 | – | – | – | – | – |
| 2006–2007 | Syracuse Crunch | AHL | 8 | 1 | 1 | 2 | 2 | – | – | – | – | – |
|  | Albany River Rats | AHL | 36 | 3 | 7 | 10 | 20 | – | – | – | – | – |
| 2007–2008 | Albany River Rats | AHL | 53 | 10 | 12 | 22 | 18 | – | – | – | – | – |
| 2008–2009 | Albany River Rats | AHL | 76 | 6 | 25 | 31 | 27 | – | – | – | – | – |
| 2009–2010 | New York Islanders | NHL | 6 | 0 | 1 | 1 | 0 | – | – | – | – | – |
|  | Bridgeport Sound Tigers | AHL | 61 | 10 | 23 | 33 | 39 | 5 | 0 | 2 | 2 | 6 |
| 2010–2011 | Manitoba Moose | AHL | 63 | 11 | 29 | 40 | 29 | 14 | 0 | 6 | 6 | 2 |
| 2011–2012 | Winnipeg Jets | NHL | 33 | 3 | 4 | 7 | 10 | – | – | – | – | – |
|  | St. John’s IceCaps | AHL | 11 | 1 | 5 | 6 | 4 | – | – | – | – | – |
| 2012–2013 | Lokomotiv Jaroslavl | KHL | 52 | 1 | 5 | 6 | 25 | 6 | 0 | 0 | 0 | 2 |
| 2013–2014 | Charlotte Checkers | AHL | 8 | 1 | 1 | 2 | 0 | – | – | – | – | – |
| 2014–2015 | Medveščak Zagreb | KHL | 60 | 8 | 15 | 23 | 30 | – | – | – | – | – |
| 2015–2016 | Lada Toljatti | KHL | 38 | 2 | 4 | 6 | 16 | – | – | – | – | – |
| 2016–2017 | EC Salzburg | EBEL | 50 | 4 | 22 | 26 | 18 | 11 | 0 | 3 | 3 | 0 |
| 2017–2018 | Manitoba Moose | AHL | 1 | 0 | 0 | 0 | 2 | – | – | – | – | – |
|  | Ilves | SM-liiga | 38 | 1 | 7 | 8 | 16 | – | – | – | – | – |
| 2018–2019 | Ilves | SM-liiga | 60 | 3 | 6 | 9 | 48 | 7 | 2 | 2 | 4 | 6 |
| 2019–2020 | Vienna Capitals | EBEL | 48 | 4 | 23 | 27 | 20 | 3 | 0 | 1 | 1 | 2 |
| 2 kautta | yhteensä | NHL | 39 | 3 | 5 | 8 | 10 | – | – | – | – | – |
| 3 kautta | yhteensä | KHL | 150 | 11 | 24 | 35 | 71 | 6 | 0 | 0 | 0 | 2 |
| 9 kautta | yhteensä | AHL | 392 | 56 | 121 | 177 | 170 | 19 | 0 | 8 | 8 | 8 |
| 2 kautta | yhteensä | SM-liiga | 98 | 4 | 13 | 17 | 64 | 7 | 2 | 2 | 4 | 6 |
| 2 kautta | yhteensä | EBEL | 98 | 8 | 45 | 53 | 38 | 14 | 0 | 4 | 4 | 2 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Mark Flood**.
* Mark Flood The Internet Hockey Databasessa (englanniksi)
* Mark Flood Eurohockey-sivustolla (englanniksi)
* Mark Flood Legends of Hockey -sivustolla (englanniksi)
* Mark Flood *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Mark Flood *Elite Prospects*. Everysport Media Group AB.  (englanniksi)
2. ↑  Suonsyrjä, Vesa: Mark Flood nauttii pelaamisesta Ilveksessä *ilves.com*.  13.8.2018. Ilves-Hockey Oy. Viitattu 8.4.2019.
3. 1 2 3 4 5 6 7  Mark Flood The Internet Hockey Databasessa (englanniksi)
4. ↑  Elite Prospects - OHL Stats 2003-2004 *eliteprospects.com*. Everysport Media Group. Viitattu 8.4.2019. (englanniksi)
5. 1 2 3  Mark Flood - The Hockey News *forecaster.thehockeynews.com*. XML Team Solutions Inc. Viitattu 11.6.2018. (englanniksi)
6. ↑  BLUE JACKETS RE-SIGN MARK HARTIGAN, SIGN CENTER PETER SARNO & DEFENSEMAN MARK FLOOD *nhl.com/bluejackets*.  22.8.2005. COLUMBUS, OHIO:  Columbus Blue Jackets. Viitattu 11.6.2018. (englanniksi)
7. ↑  NHL:ssä tapahtuu, 23. elokuuta: Hossa Thrashersiin, Heatley Senatorsiin *Jatkoaika.com*.  24.8.2005. Jatkoaika r.y. Viitattu 11.6.2018.
8. ↑  HURRICANES ACQUIRE MARK FLOOD FROM COLUMBUS *nhl.com/hurricanes*.  29.11.2006. RALEIGH, NC:  Carolina Hurricanes. Viitattu 11.6.2018. (englanniksi)
9. ↑  Preston, Ken: Hurricanes Trio Agree to One-Year Pacts with Team *nhl.com/hurricanes*.  14.7.2008. RALEIGH, NC:  Carolina Hurricanes. Viitattu 11.6.2018. (englanniksi)
10. ↑  Islanders Free Agent Tracker *nhl.com/islanders*.  6.7.2009. New York Islanders. Viitattu 8.12.2015. (englanniksi)
11. ↑  Islanders Authorized *islanders.nhl.com*. New York Islanders. Viitattu 8.12.2015. (englanniksi)
12. ↑  Calgary Flames at New York Islanders Box Score — March 25, 2010 *Hockey-Reference.com*.  25.3.2010. Sports Reference LLC. Viitattu 11.6.2018. (englanniksi)
13. ↑  Winnipeg Jets agree to terms with Mark Flood *nhl.com/jets*.  4.7.2011. Winnipeg Jets. Viitattu 11.6.2018. (englanniksi)
14. ↑  Winnipeg Jets - New Jersey Devils - November 5th, 2011 *NHL.com*.  5.11.2011. National Hockey League. Viitattu 8.12.2015. (englanniksi)
15. ↑  Wiebe, Ken: Flood signs with Lokomotiv Yaroslavl in KHL *winnipegsun.com*.  22.7.2012. Postmedia Network Inc. Viitattu 11.6.2018. (englanniksi)
16. ↑  Williams, Terrell: Canes Agree to Terms with Flood and Corrente *nhl.com/hurricanes*.  10.7.2013. RALEIGH, NC:  Carolina Hurricanes. Viitattu 8.12.2015. (englanniksi)
17. ↑  Brust ostaje, Medveščak konačno 'uhvatio' Flooda i Andersona *medvescak.com*.  11.6.2014. KHL Medveščak Zagreb.  Arkistoitu 14.7.2014. Viitattu 8.12.2015. (kroatiaksi)
18. ↑  Elite Prospects - Medvescak Zagreb *eliteprospects.com*. Everysport Media Group. Viitattu 8.4.2019. (englanniksi)
19. ↑  Трансферные новости 18-19 июня *khl.ru*.  19.6.2015. КХЛ. Viitattu 8.12.2015. (venäjäksi)
20. ↑  Red Bulls freuen sich über weitere Verstärkung *ecrbs.redbulls.com*.  24.6.2016. EC Red Bull Salzburg GmbH. Viitattu 11.6.2018. (saksaksi)
21. ↑  Opening Night Roster *moosehockey.com*.  6.10.2017. Winnipeg, MB:  The Manitoba Moose Hockey Club and True North Sports + Entertainment. Viitattu 11.6.2018. (englanniksi)
22. ↑  Moose release Flood *moosehockey.com*.  17.10.2017. Winnipeg, MB:  The Manitoba Moose Hockey Club and True North Sports + Entertainment. Viitattu 11.6.2018. (englanniksi)
23. ↑  Kanadalaispuolustaja Mark Flood Ilvekseen *ilves.com*.  8.11.2017. Ilves-Hockey Oy. Viitattu 11.6.2018.
24. ↑  Molemminpuolinen tahto toi Mark Floodille loppukauden sopimuksen Ilvekseen *Jatkoaika.com*.  4.12.2017. Jatkoaika r.y. Viitattu 11.6.2018.
25. ↑  Ilvekselle uusia sopimuksia - Savilahti ja Leimu palaavat tupsukorviin *Jatkoaika.com*.  22.3.2018. Jatkoaika r.y. Viitattu 11.6.2018.
26. ↑  Routinier Mark Flood kommt aus Finnland *vienna-capitals.at*.  18.6.2019. Eishockeyverein spusu Vienna Capitals. Viitattu 18.6.2019. (saksaksi)
27. ↑  Isotalo, Ilari: Suomi saa jäädä! Ilveksen luottopakki jättää Liigan – sai mieluisan diilin Euroopasta: "Ensimmäinen vaihtoehtoni" *Leijonat.com*.  18.6.2019. Nordic Sport Media. Viitattu 18.6.2019.